પાલનપુર તાલુકા પોલીસ મથકે નોંધાયેલ ફરીયાદ અનુસાર પાલનપુર તાલુકાના રામપુરા (વડલા)ના હસનપુર ગામે રહેતાં મગનભાઈ રૂપાભાઈ માજીરાણાને તેમનો ભત્રીજો તગાભાઈ દલાભાઈ માજીરાણાએ કહેલ કે આ જમીનમાં તમારે કોઈ લેવા- દેવા નથી અને કેમ તમો અહીયા આવો છો તેમ કહેતા તકરાર થયેલી અને તેમાં ઉશ્કેરાઈ ગયેલ ભત્રીજા તગાભાઈએ તેના હાથમાનો ધોકો તેના કાકા મગનભાઈને માથામાં ફટકારતા મગનભાઈને માથાના ભાગે ગંભીર ઈજાઓ થતાં અને આ સમયે આસપાસમાંથી લોકો દોડી આવતા તગાભાઈ ત્યાંથી ભાગી ગયેલો અને ત્યારબાદ ઈજા પામેલ મગનભાઈને સારવાર અર્થે હોસ્પિટલમાં લઈ જવામાં આવ્યા હતા.